
    1. INTRODUCERE

    Pe plan mondial cancerul de col uterin ocupa locul doi (dupa cancerul mamar) in cadrul tumorilor maligne la femei, reprezintand 6% din totalul cancerelor la femei. Introducerea in SUA si tarile din vestul Europei a programului de screening, constand in examenul clinic si citologia cervicala, a determinat reducerea considerabila a morbiditatii si mortalitatii prin cancer de col uterin. Continua insa sa reprezinte una din principalele cauze de deces prin cancer la femei in tarile din America Latina, Africa, India si estul Europei.

    In Romania cancerul de col uterin reprezinta 15% din totalul tumorilor maligne, fiind pe primul loc in cadrul cancerelor genitale feminine (aprox. 67% din cancerele sferei genitale) si a doua cauza de deces prin cancer la femei.

    Studii epidemiologice au demonstrat, ca incidenta cancerului de col uterin este semnificativ mai crescuta la femeile cu status socio-economic scazut, cu debut precoce a vietii sexuale, promiscuitate sexuala, sarcini, nasteri multiple si la fumatoare.

    Principalul factor etiologic al cancerului de col uterin si al precursorilor sai este virusul Papilloma uman (HPV). HPV, detectat prin tehnologie moleculara, este prezent in aprox. 90% a cancerelor invazive ale colului uterin si a leziunilor sale precursoare. Pe baza diferentelor structurale ADN sunt descrise peste 70 tipuri virale. Tipurile 6, 11, 42, 43, 44 au un risc oncogen scazut si sunt asociate cu condyloma acuminatum si unele cazuri de LGSIL, dar foarte rar cu cancerul invaziv. Tipurile 16, 18, 31, 45, 56, au un risc oncogen crescut si sunt obisnuit detectate in HGSIL si cancerul invaziv. Tipurile 33, 35, 39, 51, 52, au un risc oncogen intermediar si sunt asociate cu HGSIL, dar neobisnuit cu cancerul invaziv.

    Infectia HPV este contactata la debutul vietii sexuale. Aproximativ 80 % din femei vor face o infectie HPV tranzitorie fara a dezvolta o displazie (CIN) si vor elimina virusul. La aproximativ 20 % din femeile infectate vor apare leziuni displazice (CIN). Marea majoritate a acestor femei vor epura virusul si leziunile CIN vor regresa. Pentru a putea progresa catre o leziune neoplazica infectia HPV trebuie sa aiba un caracter persistent.

    Originea carcinomului spinocelular al colului uterin in majoritatea cazurilor este la nivelul jonctiunii scuamo-cilindrice. Evoutia naturala este de lunga durata, 10-15 ani, de la displazia usoara spre carcinomul in situ si apoi carcinomul invaziv. Tumora poate invada fundurile de sac vaginale si vaginul, corpul uterin, tesuturile paracervicale si parametriale, iar in fazele avansate vezica urinara si rectul. Extinderea limfatica poate interesa limfaticele paracervicale si parametriale, ganglionii iliaci externi, obturatori, hipogastrici, iliaci comuni si paraaortici.

    Localizarea cea mai frecventa a metastazelor hematogene este plamanul, ficatul si scheletul.

    Incidenta metastazelor la distanta creste cu stadiul: de la 3% in stadiul IA la 75% in stadiul IV A.

    Prognosticul cancerului de col uterin este strans corelat cu extinderea bolii in momentul stabilirii diagnosticului. Principalii factori de prognostic sunt: stadiul si volumul tumorii, invazia ganglionara pelvina si para-aortica, tipul histologic si gradul de malignitate, invazia vasculara si limfatica. Alti factori prognostici sunt: varsta, valoarea preterapeutica a hemoglobinei si comorbiditatile.

    Cancerul de col uterin are in general un prognostic bun, supravietuirea la 5 ani fiind de 100% in stadiul 0,91% in stadiul I, 83 % in stadiul II A, 66% in stadiul II B, 45% in III A, 36% in III B si 10-14% in stadiul IV. Din acest motiv obiectivul principal al tratamentului cancerului de col uterin este curativ (asigurarea controlului loco-regional), cu exceptia stadiului IV, in care tratamentul este paleativ.

    Intrucat cancerul colului uterin are o lunga perioada de evolutie sub forma unor leziuni precursoare, depistarea si tratarea leziunilor precursoare reprezinta o masura extrem de eficienta de prevenire a cancerului de col invaziv.

    2. CRITERII DE DIAGNOSTIC SI STADIALIZARE BILANT PRETERAPEUTIC

    2.1. DIAGNOSTICUL LEZIUNILOR PREINVAZIVE

    Depistarea precoce, in faza preinvaziva a leziunilor colului uterin si tratarea adecvata contribuie la reducerea prevalentei cancerului invaziv si scaderea mortalitatii.

    2.1.1. Screening

    Se recomanda efectuarea examenului citologic de la varsta de 18 ani pana la 65 ani. Dupa 3 examinari citologice consecutive anuale normale, examinarile citologice se recomanda a fi efectuate la interval de 2-3 ani. Dupa varsta de 65 ani, daca mai multe examinari consecutive anuale sunt normale, screeningul poate fi intrerupt.

    2.1.2. Examenul citologic

    Exista mai multe sisteme de clasificare a citologiei cervicale.

*T*

 Sistemul Bethesda(TBS)*     Sistemul Displazie/CIN       Sistemul Papanicolau

────────────────────────────────────────────────────────────────────────────────

 Negativ pentru leziuni                                    Clasa I-II

 intraepiteliale sau

 malignitate

 Anomalii celulare

 epiteliale

  Celule scuamoase

   ASC

    ASC-US

    ASC-H                   Displazie moderata sau

                            severa (CIN I, CIN II)

   LGSIL                    Displazie usoara (CIN I        Clasa III

                            si Atipia condilomatoasa)

   HGSIL                    Displazie moderata (CIN II)    Clasa III

                            Displazie severa (CIN III)     Clasa IV

 Carcinom scuamos invaziv   Carcinom scuamos invaziv       Clasa V

  Celule glandulare

   AGC

   Adenocarcinom            Adenocarcinom                  Clasa V

────────────────────────────────────────────────────────────────────────────────

    * New Bethesda 2001 Classification System

    * Legenda:

      ASC: Atypical Scuamous Cells (celule scuamoase atipice)

      ASC-US: Atypical Scuamous Cells of Undetermined Significance (celule

              scuamoase atipice cu semnificatie nedeterminata)

      ASC-H : High grade lesions must be excluded (leziunile de grad ridicat

              trebuie excluse)

      LGSIL : Low Grade Scuamous Intraepithelial Lesion (leziune spinocelulara

              intraepiteliala de grad redus)

      HGSIL : High Grade Scuamous Intraepithelial Lesion (leziune spinocelulara

              intraepiteliala de grad ridicat)

      AGC :   Atypical Glandular Cells (celule glandulare atipice)

*ST*

    Comentarii la Sistemul Bethesda, 2001.

    1. Formularea "Negativ pentru leziuni intraepiteliale sau malignitate" a inlocuit vechile formulari: "in limite normale" si "modificari celulare benigne". Descrirea citologica trebuie sa specifice prezenta sau absenta anomaliilor celulare epiteliale, originea lor (scuamoasa sau glandulara), precum si prezenta unor microorganisme ce sugereaza un potential infectios (Trichomonas, Candida, Actinomyces).

    2. Categoria ASC (Atypical Scuamous Cells) a fost divizata in doua categorii: una cu semnificatie necunoscuta (ASC-US) si alta in care leziunile de grad inalt trebuie excluse (ASC-H). Valoarea predictiva pozitiva a ASC-H este mult mai mare decat a ASC-US, 24-40 % din ASC-H fiind de fapt CIN III si CIN II.

    3. Formularea AGUS a fost inlocuita cu AGC.

    Standard

    Sistemul Bethesda (TBS) si Papanicolau.

    Optiuni

    Sistemul de clasificare Papanicolau a citologiei cervicale a fost inlocuit de sistemul Bethesda, introdus in 1988. La ora actuala acest sistem nu este inca unanim folosit de catre citologi si ginecologi, dar are o larga acceptabilitate si o progresiva extindere.

    Sistemul CIN/ Displazie.

    Pacientelor cu citologie anormala, fara leziune macroscopica cervicala li se recomanda examinare colposcopica si biopsie. Daca examenul colposcopic nu evidentiaza modificari patologice sau daca nu se vizualizeaza intreaga jonctiune scuamo-cilindrica - pacientelor cu citologie anormala li se efectueaza un chiuretaj endocervical. Daca nici chiuretajul endocervical nu evidentiaza o leziune care sa explice citologia anormala, se recurge la o conizatie, care are acuratete superioara chuiretajului.

    2.1.3. Colposcopia si biopsia

    Colposcopia poate evalua in mod adecvat exocervixul si portiunea endocervicala adiacenta zonei de tranzitie scuamo-cilindrice. Biopsia ghidata colposcopic si chiuretajul endocervical ofera un diagnostic sigur la majoritatea pacientelor.

    La unele paciente colposcopia nu este suficienta. Se considera inadecvata, daca:

    1. zona de tranzitie nu se vizualizeaza complet

    2. leziunea vizibila se extinde in canalul endocervical

    3. chiuretajul endocervical evidentiaza fragmente de displazie

    4. exista discordanta intre diversele metode de diagnostic.

    In toate aceste cazuri se indica conizatia.

    2.1.4. Conizatia

    Conizatia este indicata in urmatoarele situatii:

    4. Citologia exfoliativa evidentiaza o leziune displazica persistenta (LG-SIL, ASC-US, ASC-H), dar colposcopia nu poate evidentia intreaga leziune sau jonctiunea scuamo-cilindrica.

    5. In orice leziune de tip HG-SIL, ASC-H;

    6. Biopsia ghidata evidentiaza carcinom in situ sau microinvaziv

    7. Discordanta intre chiuretajul endocervical, citologie si colposcopie;

    8. Citologic se suspecteaza adenocarcinom in situ

    Conizatia poate constitui in acelasi timp un act diagnostic si terapeutic pentru pacientele cu HSIL si carcinom in situ.

    2.2. DIAGNOSTICUL CARCINOMULUI INVAZIV

    2.2.1. Examenul clinic

    Examenul ginecologic consta din inspectia si palparea organelor pelvine, incluzand ca etape obligatorii examenul cu valvele, tuseul vaginal si rectal

    2.2.2. Biopsia diagnostica

    Standard

    Orice leziune macroscopica de la nivelul colului trebuie biopsiata pentru confirmarea histologica a diagnosticului. Se biopsiaza fiecare zona suspecta a colului si vaginului.

    Optiuni

    Deoarece posibilitatea extensiei craniale a tumorii modifica planul terapeutic - se poate recomanda chiuretajul biopsic de la nivelul canalului endocervical si a endometrului.

    2.3. BILANTUL PRETERAPEUTIC IN CANCERUL INVAZIV AL COLULUI UTERIN

    2.3.1. Examenul clinic

    Standard

    Examenul clinic, constand din examenul vaginal si rectal - este recomandat a fi efectuat de catre doi examinatori. Pacientele candidate pentru radioterapie sunt examinate de catre un ginecolog si un radioterapeut.

    Optiuni

    Avand in vedere avantajul examinarii clinice de catre mai multi examinatori si a beneficiului adus de relaxarea musculaturii, se recomanda efectuarea examinarii sub anestezie generala.

    2.3.2. Examinari complementare

    Standard

    cistoscopie - in stadiile II B, III si IV A

    Optiuni

    ● cistoscopie - in stadiile IB si IIA cu tumora voluminoasa

    ● rectoscopie: - in prezenta simptomatologiei rectale

    ● in stadiul IV A

    2.3.3. Examinari de laborator

    Standard

    ● hemoleucograma

    ● uree, creatinina serica

    ● glicemie

    ● probe hepatice

    ● examen sumar de urina

    Optional:

    ● - in tumorile epidermoide: markerul tumoral SCC

    2.3.4. Examinari imagistice

    Standard

    ● radiografie pulmonara

    ● urografie i.v. - pentru evidentierea modificarilor renale: staza, hidronefroza, rinichi nefunctional

    Optiuni

    ● Tomografie computerizata (CT) cu substanta de contrast i.v. - evidentiaza modificarile aparatului urinar (poate inlocui urografia), precum si ganglionii pelvini (are o specificitate de 97% si sensibilitate de 25%) si lombo-aortici (sensibilitate de 75% si specificitate de 91%).

    ● Imagistica prin rezonanta magnetica (IRM), ecografia abdominala sau intravaginala si limfografia, nu sunt investigatii recomandate de rutina in evaluarea preterapeutica a cancerului invaziv al colului uterin, insa pot fi folosite optional. IRM este considerat superior tomografiei computerizate in evaluarea extensiei tumorale si comparabil cu aceasta in ce priveste aprecierea interesarii ganglionare.

    ● CT de torace se indica in cazul prezentei metastazelor pulmonare.

    ● Aprecierea chirurgicala a invaziei ganglionilor pelvini si lombo-aortici este optionala, iar utilizarea PET este inca in studiu.

    2.4. STADIALIZARE

    Standard

    2.4.1. Clasificarea FIGO

    St 0: Carcinom in situ, carcinom intraepitelial.

    St I: Carcinom localizat strict la nivelul colului

    St IA: carcinom de col preclinic, diagnosticat numai prin examen microscopic

    St.IA1: invazie stromala ≤ 3 mm in profunzime si ≤ 7 mm in suprafata

    St IA2: invazie stromala > 3 mm , dar nu > 5 mm in profunzime, si ≤ 7 mm in suprafata

    St IB: leziune evidenta clinic, localizata la nivelul colului sau leziune preclinica mai mare decat St IA

    St IB1: leziune cu dimensiune ≤ 4 cm

    St IB2: leziune cu dimensiune > 4 cm

    St II: carcinom extins in afara colului, dar nu pana la peretele pelvin. Tumora invadeaza vaginul, dar nu pana la 1/3 inferioara

    St IIA: fara invazie parametriala evidenta, invazia celor 2/3 superioare ale vaginului.

    St IIB: invazie parametriala, dar nu pana la peretele pelvin

    St III: tumora se extinde pana la peretele pelvin sau invadeaza 1/3 inferioara a vaginului. Se includ toate cazurile cu hidronefroza sau rinichi nefunctional.

    St IIIA: invazia 1/3 inferioare a vaginului, fara extensie la peretele pelvin

    St IIIB: extensie pana la peretele pelvin sau hidronefroza sau rinichi nefunctional

    St IV: tumora extinsa in afara pelvisului sau invadeaza mucoasa vezicala sau rectala. Edemul bulos al vezicii urinare nu se include in St IV.

    St IVA: invazia organelor invecinate (biopsie pozitiva de la nivelul vezicii sau rectului)

    St IVB: propagare la organe la distanta

    Optiuni

    2.4.2. Stadializarea FIGO modificata de MDAnderson Cancer Center (MDACC)

    Un sistem de stadializare similar cu FIGO este cel introdus de Universitatea din Texas - MDAnderson Cancer Center, care are avantajul definirii cu mai mare precizie a invaziei parametriale. Aceasta stadiliazare are importanta in primul rand pentru radioterapeuti, in stabilirea cu mai mare precizie a tehnicii de iradiere, avand totodata si valoare prognostica.

    Permite evaluarea mai precisa a extinderii bolii, respectiv a invaziei parametriale in St II (1/3 mediala sau 2/3 mediale) si infiltratia uni- sau bilaterala a parametrului in St III.

    Stadiu II

    IIA: tumora infiltreaza cele 2/3 superioare ale vaginului sau portiunea mediala a parametrului

    IIB: tumora infiltreaza parametrul mai mult decat jumatatea distantei pana la peretele pelvin sau carcinom endocervical (col "in butoias" ≥ 6 cm)

    Stadiu III

    IIIA: tumora infiltreaza un parametru pana la peretele pelvin sau treimea inferioara a vaginului

    IIIB: infiltrarea ambelor parametre pana la peretele pelvin sau a unui parametru pana la perete si a treimii inferioare a vaginului

    Pentru stadiile I si IV clasificarea se suprapune cu stadializarea FIGO.

    2.4.3. Stadializarea TNM

    Stadializarea TNM este mai putin utilizata, din cauza dificultatii stabilirii categoriei N prin examinarile paraclinice neinvazive.

    Tumora primara (T)

    Tis: Carcinom in situ; carcinom intraepitelial

    T1: Carcinom limitat strict la nivelul colului

    T1a: Carcinom microinvaziv (invazie stromala incipienta)

        T1a1: invazie stromala ≤ 3 mm in profunzime si ≤ 7 mm in suprafata

        T1a2: invazie stromala > 3 mm, dar nu > 5 mm in profunzime si ≤ 7 mm in suprafata

    T1b: Toate celelalte cazuri T1; cancerul ocult se noteaza "occ"

    T2: Carcinom extins in afara colului, dar nu pana la peretele pelvin

       T2a: Fara invazie parametriala

       T2b: Invazie parametriala

    T3: Tumora extinsa pana la peretele pelvin. La tuseul rectal nu exista spatiu liber intre tumora si peretele pelvin. Tumora invadeaza 1/3 inferioara a vaginului. Se includ toate cazurile cu hidronefroza sau rinichi nefunctional, cu exceptia celor cunoscute a avea alta cauza

       T3a: Fara extensie la peretele pelvin

       T3b: Extensie la peretele pelvin sau hidronefroza sau rinichi nefunctional

    T4: Tumora extinsa inafara pelvisului sau invazia mucoasei vezicale sau rectale. Edemul bulos nu se considera T4.

       T4a: Invazia organelor vecine

    Ganglioni limfatici (N)

    Nx: Ganglionii limfatici regionali nu pot fi evaluati

    N0: Fara invazia ganglionilor regionali

    N1: Invazia ganglionilor limfatici regionali

    Ganglionii limfatici regionali includ: grupele ganglionare paracervical, parametrial, iliac extern, obturator, hipogastric, iliac comun si, presacrat.

    Metastaze la distanta (M)

    M0: fara metastaze la distanta

    M1: Metastaze la distanta prezente.

    Adenopatia lombo-aortica are semnificatie de metastaza.

    Precizari

    In aceste sisteme de stadializare se includ toate tipurile histologice. Cand exista o incertitudine in stadializare, bolnava se include in stadiul mai putin avansat.

    Sistemele de stadializare clinice se bazeaza pe evaluarea clinica (inspectie, palpare), colposcopie, biopsie, conizatie, chiuretaj endocervical, histeroscopie, cistoscopie, rectoscopie si examinari radiologice (evaluare toracica, renala, scheletica). Limfografia, arteriografia, tomografia computerizata, rezonanta magnetica si examinarea laparascopica sau laparatomia nu sunt utilizate pentru stabilirea stadiului clinic.

    Invazia vezicala sau rectala trebuie confirmata biopsic. Edemul bulos la nivelul vezicii urinare si ingrosarea mucoasei rectale nu sunt criterii definitorii pentru stadializare. Pacientele cu hidronefroza sau rinichi nefunctional, determinat de extinderea tumorii se includ in stadiul III B, indiferent de constatarile de la nivelul pelvisului.

    2.4.4. Evaluarea chirurgicala a extinderii regionale

    Nu se utilizeaza de rutina, decat in cadrul unor trialuri clinice.

    Categoriile pT, pN, pM corespund categoriilor T, N, M.

    Clasificarea TNM a tumorilor maligne specifica pentru pN0 necesitatea examinarii a minimum 10 ganglioni limfatici pelvini extirpati cu ocazia limfadenectomiei pelvine. Tot aici sunt precizate categoriile N1:

    N1a: metastaze in 1-2 ganglioni limfatici situati sub artera iliaca comuna

    N1b: metastaze in 3 sau mai multi ganglioni situati sub artera iliaca comuna

    N1c: metastaze in oricare ganglion limfatic situat de-a lungul arterei iliace comune

    2.5. CLASIFICARE HISTOLOGICA

    Carcinomul scuamos (spinocelular) invaziv

    Reprezinta 80-90% din cancerele de col uterin.

    Standard

    Sistemul cel mai frecvent utilizat imparte carcinomul scuamos in:

    ● keratinizant cu celule mari

    ● nekeratinizant cu celule mari

    ● cu celule mici

    Optiuni

    Carcinomul scuamos poate fi clasificat:

    ● bine diferentiat

    ● moderat diferentiat

    ● slab diferentiat

    Adenocarcinomul invaziv

    Reprezinta aproximativ 15-20 % din totalul cancerelor invazive ale colului uterin. Poate prezenta urmatoarele forme histopatologice:

    ● adenocarcinom pur

    ● carcinom adenoscuamos (mixt: adenocarcinom+carcinom spinocelular)

    ● endometrioid

    ● cu celule clare

    ● adenocarcinom mucinos

    ● adenocarcinom seros

    3. INDICATII TERAPEUTICE STANDARD SI ALTERNATIVE

    3.1. CARCINOMUL IN SITU (CARCINOMUL INTRAEPITHELIAL, CIN III):

    STADIUL 0

    Inaintea inceperii tratamentului este obligatoriu examenul histologic al piesei obtinute prin biopsia dirijata colposcopic sau al piesei de conizatie pentru a exclude o leziune invaziva.

    Standard

    Tratamentul recomandat este reprezentat de conizatie, realizata cu acul diatermic, ansa diatermica sau cu bisturiul clasic. Verificarea histopatologica a marginilor fragmentului excizat este obligatorie. Daca acestea sunt negative, interventia are un caracter curativ. Daca acestea sunt pozitive, se poate recurge la doua atitudini: fie o noua reexcizie cu examen histopatologic, cand pacienta doreste conservarea fertilitatii sau refuza histerectomia, fie o histerectomie totala simpla, cu sau fara conservarea anexelor. Histerectomia poate fi efectuata pe cale abdominala sau vaginala, in functie de experienta operatorului sau anatomia locala a pacientei.

    Stadiul IA

    Stadiul IA1

    Standard

    1. Histerectomia totala este tratamentul de electie pentru marea majoritate a pacientelor. Anexele vor fi conservate la femeile in premenopauza, exceptand situatii de patologie anexiala asociata sau cele in care pacientele nu doresc pastrarea anexelor.

    2. In cazul prezentei invaziei vasculo-limfatice creste riscul metastazelor ganglionare (3 %) si impune limfadenectomia pelvina (clasica sau laparoscopica). In cazul pacientelor cu interesare a ganglionilor pelvini tratamentul standard consta in asocierea radio-chimioterapiei concomitente.

    Optiuni

    1. Conizatia poate reprezenta o optiune rezonabila pentru femeile care doresc pastrarea fertilitatii. Pentru aceasta categorie de paciente, conizatia este posibila daca marginile de rezectie ale piesei operatorii sunt negative si daca nu exista invazie vasculo-limfatica.

    2. Brahiterapia intracavitara este indicata in cazul pacientelor inoperabile din motive medicale.

    Stadiul IA2

    Standard

    1. Histerectomia radicala cu limfadenectomie pelvina (HRLP) este tratamentul de electie, avand in vedere riscul metastazelor ganglionare > 5%. In cadrul histerectomiei radicale rezectia trebuie sa cuprinda 1/2 interna a parametrelor (clasa Piver II).

    La femeile in premenopauza anexele pot fi conservate, cu conditia ca ele sa fie normale. Pentru a evita iradierea lor, in cazul in care examenul histopatologic postoperator ar indica aceasta terapie, se recomanda transpozitia lor la nivelul santurilor parietocolice si marcarea lor cu clipuri radioopace.

    2. In cazul invaziei ganglionare pelvine se indica radio-chimioterapie concomitenta.

    Optiuni

    1. In cazul pacientelor tinere se poate opta pentru conizatie sau trahelectomie.

    2. Histero-colpectomie largita cu limfadenectomie pelvina (HCL). - in cazul invaziei tumorale intre 3-5 mm (riscul metastazelor ganglionare este > 10%)

    3. Brahiterapie intracavitara - in caz de contraindicatie chirurgicala din motive medicale, daca nu exista invazia spatiului limfatic.

    Stadiul I B

    Stadiul IB1

    Standard

    1. Histerectomie radicala cu limfadenectomie pelvina fara iradiere preoperatorie. Iradiere pelvina postoperatorie (46 Gy/23 fr) asociata cu chimioterapie bazata pe cisplatin in caz de ganglioni pelvini pozitivi, margini chirurgicale pozitive, parametre invadate.

    2. Radioterapie: iradiere externa pe pelvis asociata cu 2 sau mai multe aplicatii de brahiterapie intracavitara.

    3. Tratament asociat radio-chirurgical: brahiterapie 60 Gy (doza echivalenta) in punctul A, urmata la 6-8 saptamani de interventie chirurgicala. Iradiere pelvina postoperatorie asociata cu chimioterapie bazata pe cisplatin in caz de ganglioni pelvini pozitivi, margini chirurgicale pozitive, parametre invadate, emboli limfatici prezenti.

    4. Radioterapie ca prima etapa terapeutica pentru pacientele cu adenocarcinom de dimensiuni peste 3 cm.

    5. Iradierea ganglionilor paraaortici - daca la interventia chirurgicala se evidentiaza ganglioni paraaortici pozitivi (extirpabili sau nu) si tumora pelvina este controlabila. Postoperator se indica radioterapie "extended-field" (iradiere pelvina si paraaortica) asociata cu chimioterapie bazata pe cisplatin.

    Optiuni

    Iradierea profilactica a ganglionilor paraaortici (44-45 Gy/ 22-25 fr) in cazul:

    tumorii cervicale ≥ 4 cm

    in prezenta ganglionilor pelvini pozitivi in piesa de HRLP.

    Stadiul IB2

    Standard

    1. Radioterapie: iradiere externa pe pelvis (45-46 Gy) + concomitent cu chimioterapie bazata pe cisplatin, asociata cu 2 sau mai multe aplicatii de brahiterapie intracavitara (10 Gy). Reevaluare la doza de 46+10 Gy, in vederea deciderii conduitei in continuare: radioterapie exclusiva sau interventie chirurgicala. (histerectomie radicala cu limfadenectomie pelvina.).

    2. Iradierea ganglionilor paraaortici concomitent cu chimioterapie, daca la interventia chirurgicala se evidentiaza ganglioni paraaortici pozitivi (extirpabili sau nu).

    Optiuni

    Iradiere paraaortica profilactica si chimioterapie bazata pe cisplatin: la bolnavele operate, daca examenul histologic al piesei operatorii evidentiaza ganglioni pelvini pozitivi.

    Stadiul II A

    1. Radioterapie: iradiere externa pe pelvis concomitent cu chimioterapie bazata pe cisplatin asociata cu 2 sau mai multe aplicatii de brahiterapie intracavitara, cu reevaluare la doza de 46+10 Gy, in vederea deciderii conduitei in continuare: radioterapie exclusiva sau interventie chirurgicala. (histerectomie radicala cu limfadenectomie pelvina.) (idem St IB2 standard).

    2. Iradierea ganglionilor paraaortici concomitent cu chimioterapie, daca la interventia chirurgicala se evidentiaza ganglioni paraaortici pozitivi (extirpabili sau nu) si tumora pelvina este controlabila.

    Optiuni

    1. Iradiere paraaortica profilactica (DT= 44 - 45 Gy) si chimioterapie bazata pe cisplatin: la bolnavele operate, daca examenul histologic al piesei operatorii evidentiaza ganglioni pelvini pozitivi.

    2. Radioterapie "extended-field" (iradiere pelvina si paraaortica) asociata cu chimioterapie bazata pe cisplatin - daca bilantul preterapeutic evidentiaza ganglioni paraaortici mariti de volum.

    Stadiul II B

    Standard

    1. Conduita standard in stadiul IIB este radioterapia. Radioterapie: iradiere externa pe pelvis concomitent cu chimioterapie bazata pe cisplatin asociata cu 2 sau mai multe aplicatii de brahiterapie intracavitara Chirurgia (HRLP) va fi utilizata numai in cazuri bine selectionate, evaluate dupa radioterapie.

    2. Radioterapie: externa: DT=54-56 Gy/pelvis, tehnica "box" + supraimpresiune pe volumul tumoral central prin brahiterapie intracavitara (pana la DT=85 Gy in punctul A) + chimioterapie concomitenta (cu cisplatin)

    Optiuni

    1. Supraimpresiune pe volumul tumoral central: prin iradiere externa tehnica "pendulara" (DT=10-14 Gy).

    2. Iradiere paraaortica profilactica + chimioterapie bazata pe cisplatin: la bolnavele operate, daca examenul histologic al piesei operatorii evidentiaza ≥ 3 ganglioni pelvini pozitivi.

    3. Iradierea ganglionilor paraaortici (44-50 Gy) mariti (>1 cm) la examenul computer tomografic: tehnica "extended-field" asociat cu chimioterapie cu cisplatin - daca exista sansa obtinerii controlului tumorii primare prin radio-chimioterapie

    Stadiul III

    Standard

    Radioterapie: externa (DT=60 Gy/pelvis, tehnica "box") + supraimpresiune pe volumul tumoral central (brahiterapie intracavitara pana la DT=85 Gy in punctul A) + Chimioterapie concomitenta (bazata pe cisplatin)

    Optiuni

    1. Supraimpresiune pe volumul tumoral central: prin iradiere externa tehnica "pendulara" (DT=10-14 Gy).

    2. Reevaluare la doza de iradiere de 44-46 Gy/ pelvis + supraimpresiune pe tumora centrala (10-14 Gy): in cazul raspunsului favorabil la nivelul parametrelor (= operabilitate) dar cu relicvat tumoral central care nu poate fi controlat cu radioterapie exclusiva - interventie chirurgicala cu intentie de radicalitate (HCL cu biopsie ganglionara para-aortica) dupa un interval de 4-6 saptamani. Daca se confirma histologic invazia ganglionilor para-aortici: postoperator iradierea ganglionilor para-aortici + chimioterapie.

    3. Iradierea ganglionilor paraaortici (44 - 50 Gy) mariti (> 1 cm) la examenul computer tomografic: tehnica "extended-field" asociat cu chimioterapie bazata pe cisplatin - daca exista sansa obtinerii controlului tumorii primare prin radio-chimioterapie

    Stadiul IV

    Stadiul IV A

    Standard

    Radioterapie + chimioterapie bazata pe cisplatin.

    Stadiul IV B

    Standard

    Radioterapie paliativa - pentru tumora primara sau metastaze la distanta (osoase, cerebrale, etc).

    Chimioterapie

    Optiuni pentru chimioterapie (de preferat in cadrul unor trialuri clince)

    ● Taxol/Cisplatin (rata de raspuns RR:46%)

    ● Cisplatin/Gemcitabina (RR: 41%)

    ● Topotecan/Cisplatin (RR: 30-40%)

    ● Ifosfamida ( RR: 15%-30%)

    ● Irinotecan (RR 21% la paciente tratate anterior cu chimioterapie)

    ● Cisplatin (RR: 15%-25%)

    ● Taxol (RR: 17%)

    3.2. CANCERUL COLULUI UTERIN RESTANT

    Stadializarea si indicatiile terapeutice sunt identice cu cele ale cancerului de col uterin pe uter intact.

    3.3. CANCERUL DE COL UTERIN ASOCIAT SARCINII

    Indicatia terapeutica depinde de stadiul bolii si de varsta sarcinii, precum si dorinta pacientei.

    Cancerul in situ diagnosticat histologic, prin biopsie, in timpul sarcinii, poate fi urmarit pana la termen, iar dupa nastere se poate aplica terapia definitiva.

    Trimestrul I de sarcina

    St I si IIA:

    1. Chirurgie: Histerectomie radicala cu limfadenectomie pelvina

    2. Radioterape externa pelvis, tehnica "box"+ brahiterapie. Are caracter adjuvant si se aplica doar in cazurile cu invazie ganglionara sau parametriala ( a se vedea terapia stadiilor I si II A)

    St IIB-III:

    1. Evacuarea fatului (se recomanda folosirea prostaglandinelor in acest scop).

    2. Radioterapie (RTE + intracavitara) + chimioterapie

    Trimestrul II de sarcina

    Maturitatea fetala este atinsa intre 32-34 saptamani, fatul putandu-se adapta, de obicei, fara probleme la viata extrauterina. Decizia depinde foarte mult de dorinta mamei si este obligatorie obtinerea consimtamantului informat al acesteia.

    Daca se opteaza pentru intreruperea cursului sarcinii, aceasta se va face cu prostaglandine administrate intravaginal. Dupa evacuarea fetala, tratamentul se va face in functie de stadiul bolii.

    Daca se opteaza pentru supravietuirea fatului, se va efectua operatia cezariana intre 32-34 saptamani, iar terapia va fi adaptata stadiului bolii.

    Trimestrul III de sarcina

    Se practica operatia cezariana incepand cu 32-34 saptamani, iar tratamentul se adapteaza stadiului bolii.

    Pentru stadiile IB-IIA, histerectomia radicala se va efectua in continuarea operatiei cezariene. Se practica operatia cezariana incepand cu 32-34 saptamani, iar tratamentul se adapteaza stadiului bolii.

    Pentru stadiile IB-IIA, histerectomia radicala se va efectua in continuarea operatiei cezariene.

    Nasterea naturala nu este contraindicata in stadiile operabile, exceptand tumorile exofitice care pot determina hemoragii importante postpartum. Prognosticul nu este influentat de calea de nastere ci de stadiul bolii.

    In stadiile IIB-IIIB se prefera operatia cezariana urmata de terapia obisnuita acestor stadiii.

    Morbiditatea legata de chirurgia radicala practicata in timpul sarcinii este similara celei constatate la pacientele negravide. Supravietuirea la distanta este identica cu cea a pacientelor negravide.

    3.4. CANCERUL DE COL DESCOPERIT ACCIDENTAL DUPA HISTERECTOMIA TOTALA SIMPLA

    De cele mai multe ori diagnosticul nu este suspectat preoperator, iar alteori histerectomia simpla se efectueaza pentru o leziune in situ, dar examenul patologic descopera o leziune invaziva.

    Daca examenul histopatologic definitiv arata doar un carcinom in stadiul 0 sau IA1, nu este necesara o terapie adjuvanta.

    In cazul unei leziuni invazive se indica radioterapie externa + chimioterapie concomitenta ± brahiterapie

    3.5. CANCER DE COL UTERIN RECIDIVAT SAU METASTAZAT

    Nu exista un tratament standard, optiunea depinde de localizarea recidivei si de tratamenul anterior.

    Recidiva pelvina:

    dupa brahiterapie sau chirurgie: radioterapie externa + chimioterapie.

    dupa radioterapie externa ± brahiterapie: chirurgie, daca este posibil tehnic.

    Metastaze la distanta

    ● chimioterapie - optional

    ● iradiere antialgica

    Optiuni pentru chimioterapia paliativa:

    ● Taxol/Cisplatin (rata de remisie RR:46%)

    ● Cisplatin/Gemcitabina (RR: 41%)

    ● Topotecn/Cisplatin (RR: 25-30%)

    ● Ifosfamida (RR: 15%-30%)

    ● Irinotecan (RR 21% la paciente tratate anterior cu chimioterapie)

    ● Cisplatin (RR: 15%-25%)

    ● Taxol (RR: 17%)

    4. EVALUAREA RASPUNULUI TERAPEUTIC

    Primul control: la 2 luni de la terminarea radioterapiei sau chirurgiei, cand se apreciaza situatia locala:

    ● remisie completa (RC) respectiv ToNoMo

    ● remisie partiala (RP) cu specificarea statusului actual in raport cu situatia initiala

    ● boala stationara (ST) sau in evolutie (EV) cu specificarea statusului actual in raport cu situatia initiala

    5. URMARIRE POST-TERAPEUTICA

    Periodicitate:

    ● in primul an post-terapeutic: la 3 luni interval

    ● in al doilea an: la 6 luni interval

    ● dupa doi ani: o data pe an

    Anamneza: durere pelvina si/sau sciatica, edem al membrelor inferioare, hemoragie, slabire in greutate, tulburari mictionale, constipatie, greturi, varsaturi (subocluzie, insuficienta renala)

    Examen ginecologic: - cu valvele, tuseu vaginal si rectal.

    Examen citologic vaginal: in cazul unei leziuni la nivelul vaginului

    Ecografie sau CT abdominala: in prezenta simptomatologiei pentru recidiva tumorala, hidronefroza. Optional: IRM abdomino-pelvin.

    Radiografie toracica: o data/an

    Examinari de laborator: hemo-leucograma, uree, creatinina serica: la cazurile simptomatice.

    Optional: marker tumoral SCC.

                               -------
